Referat af bestyrelsesmøde nr. 32,
Ejerforeningen for Bølge 3 og 4
Møde nr. 32:
Dato:  Tirsdag den 14. oktober 2025
Tidspunkt: kl. 19.00 -21.00 Ved Bølgen 7 1.tv
Deltagere:
Hans Erik Duschek-Hansen	HEDH 	Formand
Per Munk Laustsen            	 PML	Næstformand
Finn Nielsen	                  	 FN	Kasserer
Briam Jensen	                  	 BJ		
Bertel Nielsen                   	BN	afbud
Carsten Jespersen          	CJ	Suppleant 
Jette Papuga	                  	JP	afbud 
1. Godkendelse af referat af møde nr. 31
1. Valg af referent
1. Godkendelse af dagsorden
1. Administration 
1. Status vedrørende verserende sager           
· Bastioner, elevatortårne, udskiftning af ventilationsspjæld 
1. Nyt fra Grundejerforeningen –  PML 
1. Evt. – herunder næste møde
Pkt: 1
Referat godkendt
Pkt. 2
HEDH valgt til referent
Pkt. 3
Ingen bemærkninger til dagsorden
Pkt. 4
Ingen bemærkninger vedr. administration – herunder budget 2025
Pkt. 5
Med hensyn til udskiftning af spjæld er dette arbejde færdigt. Der resterer kun aftale vedr. service, hvilket ligger i Grundejerforeningens regi, hvor der arbejdes på at indgå en serviceaftale inden for alle myndighedskrævede områder (fx ABA, ABV og Sprinkler) og dækkende alle 5 bølger. 
Bestyrelsen konstaterede, at der endnu ikke forelå en afleveringsrapport og besluttede derfor at lade formanden kontakte Bachgruppen A/S med henblik på at få en sådan fremsendt snarest. Bestyrelsen konstaterede ligeledes, at kvalitetssikringen forekom mangelfuld, idet der fortsat forekom fejl og mangler ved reparationen, og at der intet forelå om betonens opnåede styrke efter reparationen. Desuden imødeså bestyrelsen en udtalelse fra Pelkon i henhold til den mellem Ejerforeningen og Bachgruppen indgåede aftale. 
Endelig besluttede Bestyrelsen, at den var indstillet på at afvente en kritisk gennemgang i forbindelse med 1. årseftersynet, når der forelå en afleveringsrapport og svar på spørgsmål vedr. kvaliteten af det udførte reparationsarbejde jf. ovennævnte. 
Der forelå intet nyt vedr. elevatortårnene. 
Pkt. 6
PML kunne oplyse at en sammenlægning af de 5 Bølger til én Ejerforening ikke kan lade sig gøre grundet matrikuleringen af de enkelte Bølger, og at der derfor arbejdes videre på en anden form for samarbejde mellem de 2 Ejerforeninger og Bølge 5. Dette arbejde tager udgangspunkt i de bestående vedtægter både for Ejerforeningerne og Grundejerforeningen. 
PLM kunne oplyse, at der arbejdedes på at standse vandindtrængen mellem Bølge 2 og 3. Årsagen er endnu ikke lokaliseret endeligt for så vidt angår vand i kælderen, mens man formoder, at en tætning omkring afløb under græstæppet foran Bølgerne vil afhjælpe problemerne med vand i garagen. De reparerede afløb under græsset bliver lettere at komme til, da der bliver adgang gennem nye rør og dæksler i græstæppet. 
Opgravningen på p-pladsen mod syd har taget alt for lang tid. PLM kunne ikke oplyse det endelige tidspunkt for færdiggørelsen.  Formodentlig før jul. Den gode nyhed er at problemet er lokaliseret og udbedret. 
PLM oplyste desuden at Grundejerforeningens bestyrelse ønsker at indkøbe en robotplæneklipper til at klippe de flade græsarealer, mens det skal undersøges, om det er muligt at plante sedum på skråningerne - under alle omstændigheder et produkt, der ikke kræver meget vand og vedligeholdelse. 
Endelig oplyste PLM at p-pladserne mod nord og syd vil blive opstreget snarest muligt.
Pkt. 7
Næste møde finder sted, når vi har hørt nyt fra Bachgruppen.


Hans Erik Duschek-Hansen			Per Munk Laustsen

Carsten Jespersen 			Finn Nielsen

Briam Jensen 				Jette Papuga

Bertel Nielsen

